
   REPUBLIKA HRVATSKA
TRGOVAČKI SUD U RIJECI
       Rijeka, Zadarska 1 i 3


U    I M E    R E P U B L I K E   H R V A T S K E
						
R J E Š E N J E

	Trgovački sud u Rijeci, OIB 88785964957, po stečajnom sucu Danieli Korlević, odlučujući o prijedlogu Financijske agencije, Regionalni centar Zagreb, Nagodbeno vijeće HR02, Zagreb, Koturaška 43, za otvaranje stečajnog postupka nad dužnikom SVETI ROK d.o.o. Lovinac, Sv. Rok bb, OIB 45833280655, dana 16. siječnja 2018. godine, 

 r i j e š i o    j e

I. Nastavlja se postupak u ovom pravnom predmetu pod posl. brojem St-33/18.

II. Odbacuje se prijedlog za otvaranje stečajnog postupka nad dužnikom SVETI ROK d.o.o. Lovinac, Sv. Rok bb, OIB 45833280655.
	
Obrazloženje

	Dana 27. studenog 2012.g. zaprimljen je pri ovom sudu prijedlog za otvaranje stečajnog postupka nad dužnikom SVETI ROK d.o.o. LOVINAC, Sv. Rok bb, pod poslovnim brojem 7 St-369/12.
	Dana 24. ožujka 2014. godine zaprimljen je pri ovom sudu prijedlog za otvaranje stečajnog postupka nad dužnikom SVETI ROK d.o.o. LOVINAC, Sv. Rok bb, pod poslovnim brojem 15 St-75/14.
	Sud je u ovome predmetu rješenjem posl. broj St-75/14-2 od 08. travnja 2014. godine prekinuo postupak na temelju članka 213. u vezi članka 12. Zakona o parničnom postupku (Narodne novine broj 34/91, 53/91, 91/92, 112/99, 117/03, 84/08, 123/08, 57/11, 148/11 i 25/13) i čl.6. Stečajnog zakona (Narodne novine broj 44/96, 29/99,129/00, 123/03, 197/03, 187/04, 82/06, 116/10, 25/12 i 133/12) do pravomoćnosti odluke povodom ranije zaprimljenog prijedloga pod posl. br. 7 St-369/12, jer je pravomoćnost rješenja o ranije zaprimljenom prijedlogu prethodno pitanje za ocjenu dopustivosti svih kasnijih prijedloga.
	Uvidom u stečajni spis 7 St-369/12 sud je utvrdio da je rješenjem posl. broj St-369/12-43 od 08. rujna 2015. godine nad dužnikom otvoren stečajni postupak. Rješenje je postalo pravomoćno 26. rujna 2015. godine.
	Slijedom navedenog, a temeljem čl.215. st.4. ZPP-a u vezi čl.6. SZ-a, odlučeno je kao u točki I. izreke rješenja.
 	Prema odredbi članka 333. ZPP-a koja se supsidijarno primjenjuje u stečajnom postupku temeljem čl.10. SZ-a, prvostupanjski sud tijekom cijelog postupka po službenoj dužnosti pazi je li stvar pravomoćno presuđena i ako utvrdi da je parnica među istim strankama pokrenuta o zahtjevu o kojemu je već pravomoćno odlučeno, odbacit će tužbu.
	Budući je u stečajnom predmetu posl. broj 7 St-369/12 sud pravomoćno odlučio rješenjem od 08. rujna 2015. godine, valjalo je primjenom citiranih zakonskih propisa odlučiti kao u izreci rješenja.

U Rijeci, 16. siječnja 2018. godine
	
  Stečajni sudac
                               				Daniela Korlević 

UPUTA O PRAVNOM LIJEKU:
Protiv rješenja nezadovoljna stranka može podnijeti žalbu. Žalba se izjavljuje u dva primjerka u roku od osam dana od dostave prvostupanjskog rješenja. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova, a o žalbi odlučuje Visoki trgovački sud Republike Hrvatske. 



DNA:
· predlagatelju 
· e-Oglasna ploča sudova

U Rijeci, 16.01.2018. g.

Stečajni sudac
Daniela Korlević

